title: Komission täytäntöönpanoasetus (EU) 2020/1217, annettu 25 päivänä elokuuta 2020, poikkeuksesta täytäntöönpanoasetukseen (EU) 2019/2072 Japanista peräisin olevien istutettaviksi tarkoitettujen Chamaecyparis Spach- ja Juniperus L. -sukuihin ja Pinus L. -suvun tiettyihin lajeihin kuuluvien luonnollisesti tai keinotekoisesti kääpiöityjen kasvien unioniin tuonnin osalta ja päätöksen 2002/887/EY kumoamisesta

text:
                  26.8.2020

                  FI

                  Euroopan unionin virallinen lehti

                  L 277/6

         KOMISSION TÄYTÄNTÖÖNPANOASETUS (EU) 2020/1217,
         annettu 25 päivänä elokuuta 2020,
         poikkeuksesta täytäntöönpanoasetukseen (EU) 2019/2072 Japanista peräisin olevien istutettaviksi tarkoitettujen Chamaecyparis Spach- ja Juniperus L. -sukuihin ja Pinus L. -suvun tiettyihin lajeihin kuuluvien luonnollisesti tai keinotekoisesti kääpiöityjen kasvien unioniin tuonnin osalta ja päätöksen 2002/887/EY kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 30 artiklan 1 kohdan, 40 artiklan 1 kohdan ja 41 artiklan 1 kohdan,
         sekä katsoo seuraavaa:

                     (1)

                     Asetuksella (EU) 2016/2031 on kumottu ja korvattu neuvoston direktiivi 2000/29/EY (2), ja komission täytäntöönpanoasetuksella (EU) 2019/2072 (3) on korvattu mainitun direktiivin liitteet I–V.

                     (2)

                     Täytäntöönpanoasetuksen (EU) 2019/2072 7 artiklassa yhdessä sen liitteessä VI olevan 1 kohdan kanssa kielletään sukujen Chamaecyparis Spach, Juniperus L. ja Pinus L. istutettaviksi tarkoitettujen kasvien tuonti unioniin hedelmiä ja siemeniä lukuun ottamatta. Aiemmin kyseisestä kiellosta säädettiin direktiivin 2000/29/EY 4 artiklan 1 kohdassa yhdessä sen liitteessä III olevan A osan 1 kohdan kanssa.

                     (3)

                     Komission päätöksellä 2002/887/EY (4) jäsenvaltioille annettiin lupa vahvistaa poikkeuksia direktiivin 2000/29/EY 4 artiklan 1 kohdan säännöksistä kyseisen direktiivin liitteessä III olevan A osan 1 kohdassa tarkoitettujen kieltojen osalta; tällaiset poikkeukset koskevat Japanista peräisin olevia Chamaecyparis Spach- ja Juniperus L. -sukuihin ja Pinus L. -suvun tiettyihin lajeihin kuuluvia luonnollisesti tai keinotekoisesti kääpiöityjä kasveja, niiden hedelmiä ja siemeniä lukuun ottamatta.

                     (4)

                     Japani esitti 3 päivänä elokuuta 2017 pyynnön kyseisen luvan laajentamisesta koskemaan myös luonnollisesti tai keinotekoisesti kääpiöityjä japaninmustamännyn (Pinus thunbergii Parl.) bonsaikasveja ja toimitti pyynnön tueksi teknisiä tietoja.

                     (5)

                     Toukokuussa 2019 Euroopan elintarviketurvallisuusviranomainen, jäljempänä ’EFSA’, antoi tieteellisen lausunnon, jossa arvioitiin Japanista tuotaviin japaninmustamännyn bonsaikasvin terveysriskejä (5). Tieteellinen lausunto perustui Japanin toimittamiin saatavilla oleviin tieteellisiin ja teknisiin tietoihin, ja siinä esitettiin päätelmiä, jotka koskevat kasvintuhoojista vapauden todennäköisyyttä kyseiseen hyödykkeeseen mahdollisesti liittyvien kasvintuhoojien osalta, jos tietyt edellytykset täyttyvät.

                     (6)

                     Osaa kyseeseen tulevista kasvintuhoojista ei vielä ole sisällytetty unionikaranteenituhoojien luetteloon, mutta ne saattavat täyttää tätä koskevat perusteet, joten niihin olisi sovellettava asetuksen (EU) 2016/2031 30 artiklan 1 kohdassa säädettyjä väliaikaisia toimenpiteitä. EFSAn tieteellisen lausunnon perusteella katsotaan, että Pinus thunbergii Parl. -bonsaikasvien Japanista tapahtuvan tuonnin edellytykset, joilla taataan tietty kasvintuhoojista vapauden taso, ovat hyväksyttävissä ja niiden unioniin tuontia varten olisi myönnettävä poikkeus aluksi 31 päivään joulukuuta 2023 asti, jotta kyseisiä toimenpiteitä voidaan tarkastella uudelleen.

                     (7)

                     Lisäksi Japani pyysi lokakuussa 2019 päätöksellä 2002/887/EY Chamaecyparis Spach ja Juniperus L. -suvun ja tietyille Pinus L. -suvun lajeille myönnetyn poikkeuksen voimassaolon jatkamista. Olosuhteet, joiden perusteella tämä poikkeus myönnettiin päätöksen 2002/887/EY mukaisesti, pätevät edelleen, ja näiden hyödykkeiden tuonnista johtuvat kasvinterveysriskit ovat edelleen vähäiset. Koska ei ole olemassa uusia tietoja, joiden perusteella näitä erityisedellytyksiä olisi aiheellista tarkistaa, poikkeuksen voimassaolon pidentäminen olisi myönnettävä. Huolta aiheuttavien kasvintuhoojien luetteloa olisi kuitenkin päivitettävä Pinus sp. -suvun osalta, jotta äskettäiset taksonomian muutokset ja EFSAn tieteellisen lausunnon uudet tieteelliset tiedot voidaan ottaa huomioon.

                     (8)

                     Tähän poikkeukseen olisi sovellettava samoja vaatimuksia, jotka esitettiin päätöksessä 2002/887/EY. Näitä vaatimuksia olisi sovellettava rajoittamatta täytäntöönpanoasetuksen (EU) 2019/2072 soveltamista ja erityisesti mainitun asetuksen liitteessä VII olevassa 30 kohdassa vahvistettuja vaatimuksia, jotka koskevat istutettaviksi tarkoitettujen luonnollisesti tai keinotekoisesti kääpiöityjen kasvien, niiden siemeniä lukuun ottamatta, tuontia unioniin.

                     (9)

                     Koska direktiivi 2000/29/EY on kumottu ja korvattu asetuksella (EU) 2016/2031, päätös 2002/887/EY olisi selkeyden ja oikeudellisen johdonmukaisuuden vuoksi kumottava ja korvattava tällä asetuksella.

                     (10)

                     Tässä asetuksessa säädettyä poikkeusta olisi sovellettava 31 päivään joulukuuta 2023, jotta sitä voitaisiin tarkastella uudelleen.

                     (11)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Määritelmät
            Tässä asetuksessa ’mainituilla kasveilla’ tarkoitetaan istutettaviksi tarkoitettuja luonnollisesti tai keinotekoisesti kääpiöityjä seuraavien lajien kasveja:

                        —

                           Chamaecyparis sp. Spach,

                        —

                           Juniperus sp. L.,

                        —

                           Pinus parviflora Sieb. & Zucc. (Pinus pentaphylla Mayr),

                        —

                           Pinus thunbergii Parl.,

                        —

                           Pinus parviflora Sieb. & Zucc., jonkin muun Japanista peräisin olevan Pinus -lajin perusrunkoon vartettuna, ja

                        —

                           Pinus thunbergii Parl. jonkin muun Japanista peräisin olevan Pinus -lajin perusrunkoon vartettuna.

            2 artikla
            Poikkeus mainittujen kasvien unioniin tuontia koskevaan kieltoon
            Poiketen siitä, mitä täytäntöönpanoasetuksen (EU) 2019/2072 7 artiklassa ja sen liitteessä VI olevassa 1 kohdassa säädetään, mainittujen kasvien tuonti unioniin on sallittua, jos ne täyttävät tämän asetuksen liitteessä vahvistetut edellytykset.

            3 artikla
            Poikkeuksen soveltamisajat
            Edellä 2 artiklassa säädettyä poikkeusta sovelletaan mainittuihin kasveihin, jotka tuodaan unioniin seuraavina ajanjaksoina:

                        a)

                           Chamaecyparis: 1 päivän lokakuuta 2020 ja 31 päivän joulukuuta 2023 välisenä aikana;

                        b)

                           Juniperus: vuosittain 1 päivän marraskuuta ja 31 päivän maaliskuuta välisenä aikana, 31 päivään joulukuuta 2023 asti;

                        c)

                           Pinus L.: 1 päivän lokakuuta 2020 ja 31 päivän joulukuuta 2023 välisenä aikana.

            4 artikla
            Päätöksen 2002/887/EY kumoaminen
            Kumotaan päätös 2002/887/EY.

            5 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä elokuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 317, 23.11.2016, s. 4.

            (2)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).

            (3)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).

            (4)  Komission päätös 2002/887/EY, tehty 8 päivänä marraskuuta 2002, neuvoston direktiivin 2000/29/EY tietyistä säännöksistä säädettävien poikkeuksien sallimisesta Japanista peräisin olevien Chamaecyparis Spach-, Juniperus L.- ja Pinus L. -sukujen luonnollisesti tai keinotekoisesti kääpiöityjen kasvien osalta (EYVL L 309, 12.11.2002, s. 8).

            (5)  EFSA Panel on Plant Health, 2019. Scientiﬁc Opinion on the commodity risk assessment of black pine (Pinus
            thunbergii Parl.) bonsai from Japan. EFSA Journal 2019;17(5):5667, 184 pp. https://doi.org/10.2903/j.efsa.2019.5667.

            LIITE
            Edellytykset mainittujen kasvien tuonnille unioniin 2 artiklan mukaisesti

               1.

                  Jos mainitut kasvit ovat Pinus parviflora Sieb. & Zucc.- tai Pinus thunbergii Parl. -lajia vartettuina toisen Pinus-lajin perusrunkoon, perusrungossa ei saa olla lainkaan versoja.

               2.

                  Kasvien kokonaismäärä ei saa ylittää määriä, jotka tuojajäsenvaltio on vuosittain määrittänyt ja ilmoittanut komissiolle ja muille jäsenvaltioille, kun otetaan huomioon käytettävissä olevat eristystilat tai karanteeniasemat.

               3.

                  Mainitut kasvit täytyy ennen unioniin vientiä vähintään kahden peräkkäisen vuoden ajan kasvattaa, säilyttää ja muotoilla virallisesti rekisteröidyillä taimitarhoilla, joihin sovelletaan Japanin kansallisen kasvinsuojeluelimen, jäljempänä ’NPPO’, virallista valvontajärjestelmää. Luettelot virallisesti rekisteröidyistä taimitarhoista on toimitettava komissiolle vuosittain 31 päivään lokakuuta mennessä. Niihin on sisällytettävä kullakin taimitarhalla kasvatettujen sellaisten kasvien kokonaismäärä, joiden katsotaan olevan sopivia unioniin lähetettäviksi tämän asetuksen mukaisesti.

               4.
               Kun kyseessä ovat Juniperus-kasvit, edellytetään, että sukujen Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. ja Pyrus L. kasvit, jotka on kasvatettu tuontia edeltäneiden kahden vuoden aikana luonnollisesti tai keinotekoisesti kääpiöityjä kasveja kasvattavilla, edellä 3 kohdassa tarkoitetuilla taimitarhoilla ja niiden välittömässä läheisyydessä, on tarkastettu virallisesti vähintään kuudesti vuodessa sopivin väliajoin huolta aiheuttavien tuhoojien havaitsemiseksi. Kun kyseessä ovat Chamaecyparis- ja Pinus-kasvit, edellytetään, että sukujen Chamaecyparis Spach ja Pinus L. kasvit, jotka on kasvatettu tällaisilla luonnollisesti tai keinotekoisesti kääpiöityjä kasveja kasvattavilla taimitarhoilla ja niiden välittömässä läheisyydessä, on tarkastettu virallisesti vähintään kuudesti vuodessa sopivin väliajoin huolta aiheuttavien tuhoojien havaitsemiseksi.
               Huolta aiheuttavat tuhoojat ovat seuraavat:

                           a)

                              Juniperus-kasvien osalta:

                                       i)

                                          Aschistonyx eppoi Inouye,

                                       ii)

                                          Gymnosporangium asiaticum Miyabe ex Yamada ja G. yamadae Miyabe ex Yamada,

                                       iii)

                                          Oligonychus perditus Pritchard et Baker,

                                       iv)

                                          Popillia japonica Newman,

                                       v)

                                       kaikki muut karanteenituhoojat tai tuhoojat, joihin sovelletaan asetuksen (EU) 2016/2031 30 artiklassa tarkoitettuja toimenpiteitä ja joiden ei tiedetä esiintyvän unionissa;

                           b)

                              Chamaecyparis-kasvien osalta:

                                       i)

                                          Popillia japonica Newman,

                                       ii)

                                       kaikki muut karanteenituhoojat tai tuhoojat, joihin sovelletaan asetuksen (EU) 2016/2031 30 artiklassa tarkoitettuja toimenpiteitä ja joiden ei tiedetä esiintyvän unionissa;

                           c)

                              Pinus parviflora Sieb. & Zucc. -kasvien osalta: (Pinus pentaphylla Mayr) ‐kasvien osalta:

                                       i)

                                          Bursaphelenchus xylophilus (Steiner & Bührer) Nickle et al.,

                                       ii)

                                          Coleosporium paederiae Dietel ex Hirats. f.,

                                       iii)

                                          Crisicoccus pini (Kuwana),

                                       iv)

                                          Cronartium kurilense (Dietel) Y. Ono

                                       v)

                                          Cronartium
                                          quercuum (Berk.) Miyabe ex Shirai,

                                       vi)

                                          Dendrolimus sibiricus Chetverikov,

                                       vii)

                                          Dendrolimus spectabilis (Butler),

                                       viii)

                                          Dendrolimus superans Butler,

                                       ix)

                                          Monochamus spp. (Euroopan ulkopuoliset populaatiot),

                                       x)

                                          Pissodes nitidus Roelofs,

                                       xi)

                                          Popillia japonica Newman,

                                       xii)

                                          Pseudocercospora pini‐densiflorae (Hori & Nambu) Deighton,

                                       xiii)

                                          Thecodiplosis japonensis Uchida & Inouye,

                                       xiv)

                                       kaikki muut karanteenituhoojat tai tuhoojat, joihin sovelletaan asetuksen (EU) 2016/2031 30 artiklassa tarkoitettuja toimenpiteitä ja joiden ei tiedetä esiintyvän unionissa;

                           d)

                              Pinus thunbergii Parl -kasvien osalta:

                                       i)

                                          Bursaphelenchus xylophilus (Steiner & Bührer) Nickle et al.,

                                       ii)

                                          Coleosporium asterum (Dietel) Sydow & P.Sydow,

                                       iii)

                                          Coleosporium phellodendri Komarov,

                                       iv)

                                          Crisicoccus pini (Kuwana),

                                       v)

                                          Cronartium orientale Kaneko,

                                       vi)

                                          Dendrolimus sibiricus Chetverikov,

                                       vii)

                                          Dendrolimus spectabilis (Butler),

                                       viii)

                                          Dendrolimus superans Butler

                                       ix)

                                          Dothistroma septosporum (Dorogin) Morelet,

                                       x)

                                          Fusarium circinatum Nirenberg & O’Donnell,

                                       xi)

                                          Monochamus spp. (Euroopan ulkopuoliset populaatiot)

                                       xii)

                                          Pissodes nitidus Roelofs,

                                       xiii)

                                          Popillia japonica Newman,

                                       xiv)

                                          Pseudocercospora pini‐densiflorae (Hori & Nambu) Deighton,

                                       xv)

                                          Sirex nitobei Mats.,

                                       xvi)

                                          Thecodiplosis japonensis Uchida & Inouye,

                                       xvii)

                                          Urocerus japonicus (F. Sm.),

                                       xviii)

                                       kaikki muut karanteenituhoojat tai tuhoojat, joihin sovelletaan asetuksen (EU) 2016/2031 30 artiklassa tarkoitettuja toimenpiteitä ja joiden ei tiedetä esiintyvän unionissa.

               5.
               Edellytetään, että mainitut kasvit on näissä tarkastuksissa todettu vapaiksi a–d alakohdassa luetelluista huolta aiheuttavista kasvintuhoojista. Japanin NPPO:n tai NPPO:n virallisessa valvonnassa toimivien toimivaltaisten kansallisten elinten tai ammattimaisten toimijoiden on poistettava saastuneet kasvit. Jäljelle jäävät mainitut kasvit on käsiteltävä tehokkaasti ja niitä on säilytettävä asianmukaisen ajan ja ne on tarkastettava, jotta varmistetaan vapaus tällaisista tuhoojista.
               Edellä 4 kohdan mukaisesti tehtyjen tarkastusten aikana havaituista 4 kohdassa täsmennetyistä tuhoojista on pidettävä virallista kirjaa, ja tämä kirjanpito on toimitettava pyynnöstä komission käyttöön. Huolta aiheuttavien tuhoojien havaitseminen johtaa virallisesti rekisteröidyn aseman poistamiseen taimitarhalta. Komissiolle on ilmoitettava tästä välittömästi. Tässä tapauksessa rekisteröinti voidaan uusia aikaisintaan seuraavana vuonna.

               6.
               Unioniin vietäväksi tarkoitetut mainitut kasvit on vähintään 3 kohdassa tarkoitettuna kahden peräkkäisen vuoden ajanjaksona:

                           a)

                           kasvatettava ruukuissa joko vähintään 50 cm maanpinnan yläpuolella olevilla hyllyillä tai betonilattialla, joka ei läpäise sukkulamatoja ja joka pidetään puhtaana ja roskattomana; ja

                           b)

                           todettava 4 kohdassa tarkoitetuissa tarkastuksissa vapaiksi huolta aiheuttavista tuhoojista; ja

                           c)

                           jos kasvit kuuluvat Pinus L. -sukuun ja jos ne on vartettu muihin Pinus-lajin perusrunkoihin kuin Pinus parviflora Sieb. & Zucc.- tai Pinus thunbergii Parl. ‐lajin perusrunkoihin, perusrunkojen on tultava lähteistä, jotka on virallisesti hyväksytty terveeksi aineistoksi; ja

                           d)

                           varustettava kasvikohtaisella tunnisteella tai jäljitettävyyskoodilla, josta käy ilmi virallisesti rekisteröity taimitarha ja ruukkuun istutusvuosi ja joka ilmoitetaan Japanin NPPO:lle.

               7.

                  Mainittujen kasvien on oltava jäljitettävissä niiden taimitarhasta siirrosta lähtien vientiin lastaamiseen saakka sinetöimällä kuljetusajoneuvot tai muulla vastaavalla tavalla.

               8.
               Kasvien sekä kiinteän tai mukana tulevan kasvualustan, jäljempänä ’aineisto’, mukana on oltava kasvin terveystodistus, jonka on myöntänyt Japanin NPPO ja jossa todistetaan, että tämän täytäntöönpanoasetuksen 1–7 kohdassa ja asetuksen (EU) 2019/2072 liitteessä VII olevassa 30 kohdassa vahvistetut vaatimukset täyttyvät.
               Todistuksessa on mainittava:

                           a)

                           virallisesti rekisteröidyn taimitarhan tai virallisesti rekisteröityjen taimitarhojen nimi tai nimet;

                           b)

                           edellä 6 kohdan d alakohdassa tarkoitetut tunnisteet tai jäljitettävyyskoodit sikäli kun ne mahdollistavat rekisteröidyn taimitarhan ja ruukkuun istutusvuoden yksilöimisen;

                           c)

                           ennen lähetystä tehty viimeinen käsittely;

                           d)

                           kohdassa ”Lisäilmoitus” vakuutus, jonka mukaan ”Tämä lähetys täyttää komission täytäntöönpanoasetuksessa (EU) 2020/1217. vahvistetut edellytykset”.

               9.
               Lähetyksestä vastaavan toimijan on täytettävä ja toimitettava yhteisen terveyttä koskevan tuloasiakirjan (CHED) asianomainen osa virallisen valvonnan tiedonhallintajärjestelmään (IMSOC) ja ilmoitettava vähintään seuraavat tiedot kustakin mainittujen kasvien lähetyksestä:

                           a)

                           aineiston tyyppi,

                           b)

                           aineiston määrä;

                           c)

                           ilmoitettu tuontipäivä;

                           d)

                           virallisesti hyväksytty paikka, jossa mainitut kasvit pidetään 10 kohdassa tarkoitetussa tuonnin jälkeisessä säilytyksessä.

                     Jäsenvaltioiden on ennen tuontia ilmoitettava tuojille virallisesti 1–12 kohdissa vahvistetuista edellytyksistä.

               10.
               Ennen luovutusta aineisto on otettava viralliseen tuonnin jälkeiseen säilytykseen eristystilassa tai karanteeniasemalla.

                           a)

                           Säilytykseen ottamisen on kestoltaan oltava Pinus- ja Chamaecyparis-kasvien osalta vähintään kolme aktiivista kasvukuukautta; ja

                           b)

                              Juniperus-kasvien osalta kunkin vuoden 1 päivän huhtikuuta ja 30 päivän kesäkuuta välinen aika.

                     Aineisto on tällaisen tuonnin jälkeiseen säilytykseen ottamisen aikana myös todettava vapaaksi kaikista 4 kohdassa luetelluista huolta aiheuttavista tuhoojista. Toimivaltaisen viranomaisen tai ammattimaisten toimijoiden on kiinnitettävä erityistä huomiota 6 kohdan d alakohdassa tarkoitetun tunnisteen säilymiseen jokaisessa kasvissa.

               11.

                  Toimivaltaisen viranomaisen tai toimivaltaisen viranomaisen virallisessa valvonnassa olevan ammattimaisen toimijan on välittömästi tuhottava kaikki erät, joissa 10 kohdassa tarkoitetun tuonnin jälkeisen säilytysjakson aikana havaitaan aineistoa, joka ei ole vapaa huolta aiheuttavista tuhoojista.

               12.

                  Jäsenvaltioiden on ilmoitettava komissiolle ja muille jäsenvaltioille kyseisten huolta aiheuttavien tuhoojien saastuttamista lähetyksistä, joista on saatu varmuus 10 kohdassa tarkoitetun tuonnin jälkeisen säilytysjakson aikana. Tällaisessa tapauksessa asianomaiselta japanilaiselta taimitarhalta on poistettava sen asema virallisesti rekisteröitynä taimitarhana. Komissio ilmoittaa tästä välittömästi Japanille.


title: Komission täytäntöönpanoasetus (EU) 2020/1218, annettu 25 päivänä elokuuta 2020, vilja-alalla 26 päivästä elokuuta 2020 sovellettavien tuontitullien vahvistamisesta

text:
                  26.8.2020

                  FI

                  Euroopan unionin virallinen lehti

                  L 277/12

         KOMISSION TÄYTÄNTÖÖNPANOASETUS (EU) 2020/1218,
         annettu 25 päivänä elokuuta 2020,
         vilja-alalla 26 päivästä elokuuta 2020 sovellettavien tuontitullien vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan,
         sekä katsoo seuraavaa:

                     (1)

                     Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tulli.

                     (2)

                     Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

                     (3)

                     Asetuksen (EU) N:o 642/2010 2 artiklan 1 kohdassa säädetään, että mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

                     (4)

                     Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan 21 päivästä syyskuuta 2017 alkaen asetuksen (EU) N:o 642/2010 2 artiklan 5 kohdan mukaisesti.

                     (5)

                     Tuontitullit olisi vahvistettava 26 päivästä elokuuta 2020 alkavalle ajanjaksolle, ja niitä olisi sovellettava, kunnes uusi vahvistus tulee voimaan.

                     (6)

                     Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan tämän asetuksen liitteessä I liitteessä II lueteltujen tekijöiden perusteella 26 päivästä elokuuta 2020.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä elokuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

            LIITE I

               Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 26 päivästä elokuuta 2020 sovellettavat tuontitullit

                        CN-koodi

                        Tavaran kuvaus

                        Tuontitulli (1)
                            (2)

                        (euroa/tonni)

                        1001 11 00

                        DURUMVEHNÄ, siemenvilja

                        0,00

                        1001 19 00

                        DURUMVEHNÄ, korkealaatuinen, muu kuin siemenvilja

                        0,00

                        keskilaatuinen, muu kuin siemenvilja

                        0,00

                        heikkolaatuinen, muu kuin siemenvilja

                        0,00

                        Ex10019120

                        Tavallinen VEHNÄ, siemenvilja

                        0,00

                        Ex10019900

                        Tavallinen VEHNÄ, korkealaatuinen, muu kuin siemenvilja

                        0,00

                        1002 10 00

                        RUIS, siemenvilja

                        0,26

                        1002 90 00

                        RUIS, muu kuin siemenvilja

                        0,26

                        1005 10 90

                        MAISSI, siemenvilja, muu kuin hybridi

                        0,26

                        1005 90 00

                        MAISSI, muu kuin siemenvilja (3)

                        0,26

                        1007 10 90

                        DURRA, muu kuin kylvämiseen tarkoitettu hybridi

                        0,26

                        1007 90 00

                        DURRA, muu kuin siemenvilja

                        0,26

               (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                        —

                        3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                        —

                        2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

               (2)  Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

               (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

            LIITE II

               Liitteessä I vahvistettujen tullien laskemista koskevat tekijät

               1.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           (euroa/tonni)

                           Tavallinen vehnä (1)

                           Maissi

                           Pörssi

                           Minneapolis

                           Chicago

                           Noteeraus

                           170,313

                           107,831

                           Palkkio, Meksikonlahti

                           -

                           28,305

                           Palkkio, Suuret järvet

                           27,766

                           -

               2.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           Rahtikustannukset: Meksikonlahti – Rotterdam

                           20,636

                           Rahtikustannukset: Suuret järvet – Rotterdam

                           40,744

               (1)  Sisältää palkkion 14 euroa/tonni (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2020/1221, annettu 26 päivänä elokuuta 2020, vilja-alalla 27 päivästä elokuuta 2020 sovellettavien tuontitullien vahvistamisesta

text:
                  27.8.2020

                  FI

                  Euroopan unionin virallinen lehti

                  L 279/1

         KOMISSION TÄYTÄNTÖÖNPANOASETUS (EU) 2020/1221,
         annettu 26 päivänä elokuuta 2020,
         vilja-alalla 27 päivästä elokuuta 2020 sovellettavien tuontitullien vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan,
         sekä katsoo seuraavaa:

                     (1)

                     Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 [tavallinen vehnä, siemenvilja], ex 1001 99 00 [korkealaatuinen tavallinen vehnä, muu kuin siemenvilja], 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosenttia ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

                     (2)

                     Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

                     (3)

                     Asetuksen (EU) N:o 642/2010 1 artiklan 2 kohdassa säädetään, että mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

                     (4)

                     Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan 21 päivästä syyskuuta 2017 alkaen asetuksen (EU) N:o 642/2010 2 artiklan 5 kohdan mukaisesti.

                     (5)

                     Tuontitullit olisi vahvistettava 27 päivästä elokuuta 2020 alkavalle ajanjaksolle, ja niitä olisi sovellettava, kunnes uusi vahvistus tulee voimaan.

                     (6)

                     Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan tämän asetuksen liitteessä I liitteessä II lueteltujen tekijöiden perusteella 27 päivästä elokuuta 2020.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä elokuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

            LIITE I

               Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 27 päivästä elokuuta 2020 sovellettavat tuontitullit

                        CN-koodi

                        Tavaran kuvaus

                        Tuontitulli (1)
                            (2)

                        (euroa/tonni)

                        1001 11 00

                        DURUMVEHNÄ, siemenvilja

                        0,00

                        1001 19 00

                        DURUMVEHNÄ, korkealaatuinen, muu kuin siemenvilja

                        0,00

                        keskilaatuinen, muu kuin siemenvilja

                        0,00

                        heikkolaatuinen, muu kuin siemenvilja

                        0,00

                        ex 1001 91 20

                        Tavallinen VEHNÄ, siemenvilja

                        0,00

                        ex 1001 99 00

                        Tavallinen VEHNÄ, korkealaatuinen, muu kuin siemenvilja

                        0,00

                        1002 10 00

                        RUIS, siemenvilja

                        0,00

                        1002 90 00

                        RUIS, muu kuin siemenvilja

                        0,00

                        1005 10 90

                        MAISSI, siemenvilja, muu kuin hybridi

                        0,00

                        1005 90 00

                        MAISSI, muu kuin siemenvilja (3)

                        0,00

                        1007 10 90

                        DURRA, muu kuin kylvämiseen tarkoitettu hybridi

                        0,00

                        1007 90 00

                        DURRA, muu kuin siemenvilja

                        0,00

               (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                        —

                        3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                        —

                        2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

               (2)  Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

               (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

            LIITE II

               Liitteessä I vahvistettujen tullien laskemista koskevat tekijät

               1.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           (euroa/tonni)

                           Tavallinen vehnä (1)

                           Maissi

                           Pörssi

                           Minneapolis

                           Chicago

                           Noteeraus

                           171,012

                           108,779

                           Palkkio, Meksikonlahti

                           -

                           28,281

                           Palkkio, Suuret järvet

                           28,148

                           -

               2.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           Rahtikustannukset: Meksikonlahti – Rotterdam

                           20,631

                           Rahtikustannukset: Suuret järvet – Rotterdam

                           40,839

               (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2020/1263, annettu 10 päivänä syyskuuta 2020, tehoaineen natriumvetykarbonaatti hyväksymisestä vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti)

text:
                  11.9.2020

                  FI

                  Euroopan unionin virallinen lehti

                  L 297/1

         KOMISSION TÄYTÄNTÖÖNPANOASETUS (EU) 2020/1263,
         annettu 10 päivänä syyskuuta 2020,
         tehoaineen natriumvetykarbonaatti hyväksymisestä vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 13 artiklan 2 kohdan kanssa,
         sekä katsoo seuraavaa:

                     (1)

                     Itävalta vastaanotti 18 päivänä maaliskuuta 2016 asetuksen (EY) N:o 1107/2009 7 artiklan 1 kohdan mukaisesti yritykseltä BIOFA AG hakemuksen tehoaineen natriumvetykarbonaatti hyväksymiseksi. Komissiolle ilmoitettiin 21 päivänä tammikuuta 2020 luvan hakijan oikeuksien siirrosta Biofa AG:ltä SCC Legal GmbH:lle.

                     (2)

                     Asetuksen (EY) No 1107/2009 9 artiklan 3 kohdan mukaisesti Itävalta ilmoitti esittelevänä jäsenvaltiona 26 päivänä huhtikuuta 2016 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                     (3)

                     Esittelevä jäsenvaltio toimitti 7 päivänä syyskuuta 2017 arviointikertomuksen luonnoksen komissiolle ja kopion siitä elintarviketurvallisuusviranomaiselle. Siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (4)

                     Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi kyseisen asetuksen 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelijäjäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa kesäkuussa 2018.

                     (5)

                     Elintarviketurvallisuusviranomainen ilmoitti 17 päivänä elokuuta 2018 hakijalle, jäsenvaltioille ja komissiolle päätelmänsä (2) siitä, voidaanko tehoaineen natriumvetykarbonaatti olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.

                     (6)

                     Komissio esitteli 24–25 päivänä tammikuuta 2019 pysyvälle kasvi-, eläin-, elintarvike- ja rehukomitealle natriumvetykarbonaattia koskevan tarkastelukertomuksen, jonka mukaan natriumvetykarbonaatti olisi hyväksyttävä.

                     (7)

                     Hakijalle annettiin mahdollisuus esittää huomautuksensa tarkastelukertomuksesta.

                     (8)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta.

                     (9)

                     Lisäksi komissio katsoo, että natriumvetykarbonaatti on asetuksen (EY) N:o 1107/2009 22 artiklan mukaisesti vähäriskisenä pidettävä tehoaine. Natriumvetykarbonaatti ei ole huolta aiheuttava aine ja täyttää asetuksen (EY) N:o 1107/2009 liitteessä II olevassa 5 kohdassa esitetyt edellytykset.

                     (10)

                     Näin ollen on aiheellista hyväksyä natriumvetykarbonaatti vähäriskiseksi aineeksi.

                     (11)

                     Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja nykyisen tieteellisen ja teknisen tietämyksen perusteella hyväksyntään on tarpeen liittää tiettyjä edellytyksiä.

                     (12)

                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetusta (EU) N:o 540/2011 (3) olisi sen vuoksi muutettava.

                     (13)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksyminen
            Hyväksytään liitteessä I esitetty tehoaine natriumvetykarbonaatti kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetus (EU) N:o 540/2011 tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä syyskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 309, 24.11.2009, s. 1.

            (2)  EFSA Journal 2018;16(9):5407

            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                        Nimi, tunnistenumero

                        IUPAC-nimi

                        Puhtaus  (1)

                        Hyväksymispäivä

                        Hyväksynnän päättymispäivä

                        Erityiset säännökset

                        Natriumvetykarbonaatti
                        CAS-numero: 144-55-8

                        Natriumvetykarbonaatti

                        ≥ 990 g/kg
                        Arseeni ≤ 3 mg/kg
                        Lyijy ≤ 2 mg/kg
                        Elohopea ≤ 1 mg/kg

                        1. lokakuuta 2020

                        1. lokakuuta 2035

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon natriumvetykarbonaattia koskevan tarkastelukertomuksen päätelmät ja erityisesti sen lisäykset I ja II.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan D osaan kohta seuraavasti:

                        Nimi, tunnistenumero

                        IUPAC-nimi

                        Puhtaus  (1)

                        Hyväksymispäivä

                        Hyväksynnän päättymispäivä

                        Erityiset säännökset

                        ”24

                        Natriumvetykarbonaatti
                        CAS-numero: 144-55-8

                        Natriumvetykarbonaatti

                        ≥ 990 g/kg
                        Arseeni ≤ 3 mg/kg
                        Lyijy ≤ 2 mg/kg
                        Elohopea ≤ 1 mg/kg

                        1. lokakuuta 2020

                        1. lokakuuta 2035

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon natriumvetykarbonaattia koskevan tarkastelukertomuksen päätelmät ja erityisesti sen lisäykset I ja II.”

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.